সোনা ও রুপোর দামে তৈরি হল নয়া রেকর্ড!

ওয়েব ডেস্ক : অগাস্টের শেষ থেকেই বাড়তে শুরু করেছিল সোনা (Gold) ও রুপোর (Silver) দাম। গোটা সেপ্টেম্বরে উৎসবের মরশুমেও সেই ধারা অব্যাহত ছিল। অক্টোবরের প্রথম সপ্তাহেও সেই প্রবণতা একই রয়েছে। এর ফলে সোনা ও রুপোর দামে তৈরি হয়েছে নয়া রেকর্ড। সোমবার কোজাগরী লক্ষ্মীপুজো (Laxmi Puja)। তার আগে কলকাতা সহ গোটা দক্ষিণবঙ্গে কত দাম রয়েছে সোনা-রুপোর? দেখে নিন

শেষ একদিনে সোনার দাম (Gold Price) অনেকটাই বেড়েছে। পাকা সোনার দাম বেড়েছে প্রায় ৭৫০ টাকা। ২২ ক্যারাটের গয়নার সোনার দামও ৭৫০ টাকা বেড়েছে। হলুধ ধাতুর পাশপাশি দাম বেড়েছে রুপোরও। গত একদিনে বাজারে রুপোর দাম (Silver Price) বেড়েছে প্রায় ২ হাজার ৭৫০ টাকা।

আরও খবর : চাকরি খুইয়ে গ্রাস করেছিল অসুস্থতা, মর্মান্তিক পরিণতি শিক্ষিকার

দেখে নেওয়া যাক কলকাতার বাজারে সোনা ও রুপোর দাম কত…

শনিবার ২৪ ক্যারাট পাকা সোনার (Gold) বারের দাম প্রতি ১০ গ্রামে হল ১ লক্ষ ১৭ হাজার ৯৫০ টাকা। খুচরো পাকা সোনার বার প্রতি ১০ গ্রামের দাম হল ১ লক্ষ ১৮ হাজার ৫৫০ টাকা। ২২ ক্যারাটের হলমার্কযুক্ত গয়না সোনার দাম প্রতি ১০ গ্রামে হল ১ লক্ষ ১২ হাজার ৭০০ টাকা। তবে সব কিছুকে ছাপিয়ে গিয়েছে রুপোর দাম। প্রতি কেজিতে রুপোর (Silver) দাম হল ১ লক্ষ ৪৯ হাজার ৩০০ টাকা।